Marajė Kerė

[thumb|right|180px|Marajė Kerė, koncėrtou [1998 metās]]
**Marajė Kerė** (ongl. *Mariah Carey*) (gėmė 1969 m. kuova 27 d.) JAV dainėninkė, dainu rašītojė, mozėkas prodiuserė, mozėkas klėpo rezėsiėrė ėr aktourė.

## Trompa biografėjė
Kerė gėmė Huntingtonė, Long Islandė, Niujorkė. Ana bova trets vāks šeimuo. Mama - *Patricia Hickey*, airiū kėlmies amerėkuonė, bovosė opėras solėstė, tievs - *Alfred Roy Carey* afro-amerėkietiu ė venėsoulietiu kėlėma, aeronautėkas ėnžėnėrios. Kerė ožauga daugekoltūrie, katalėko šeimuo. Tonkē diel ton priežastiu, anuos šeima torėje kėistė gėvenamas vėitas. Dėdlės ėšuorėnės spaudėms, prėspaudė anuos tėivos ėšsėskėrtė, tonmet Kerė tebōva 3 metā.

Jaunīstie Kerė slabnē palaikė rīšios so muotėna, a tėivo anie daug dėrba, ka galietom ėšlaikītė šėima. Būdama vāko, ana dėdlē daug laika bova numūs, kon pasiekuo jiemė doumėtėis mozėka. Ana pradiejie dainioutė būdama trėju metu. 

Pėrmuojė lėika Marajė poblėkā dainēva pradiuos muokīkluo. Ana pabīngė Harborfields High muokīkla Greenlawnė, Niujorkė, bet pralėisdava dėdlē daug pamuoko, nes daug laika lėida ėįašėniedama demonstracėnes dainu versėjės vėitėnies stodėjies, diel prasta lonkomōma anuos klasioukā Marajė ožvadėna Mėražo (*ongl. - Mirage*).

Marajė debiotava 1990 metās, anuos lėidies bova Columbia Records vadovs Tommy Mottola ėr anuos alboms palėka pėrmoujo vėsuo JAV, katruo pėnkė sėnglā pateka ī Hot 100 sāraša. 

1993 metās ana apsėžanėjė so T. Mottola, ton meto ana dėdlē sekies pofesiėnie sferuo. Vagol *Billboard* žornala Marajė bova nomėniuota, kāp siekmėngeuse XX o. paskotėne dešėmtmete dainėnīnkė 

Marajė ėšsėskīrė so T. Mottola 1997 metās ėr parjėmė dėdliuojė dalė sava mozėkas lėidėma vadiuos. Nu 1997 ana ėtraukė daugeu Hėp-Hopa elemėnto ė sava mozėka. Anuos popoleroms bova dėdlē nokrėtės 2000-2002 metās, kumet ana palėka 2001 m. mozėkas kompanėjė *Columbia*, ėr 2002 m. bova ėšmesta ėš untruos mozėkas kompanėjes *Virgin Records*. Ton meto ana patīrė dėdlė fėzėnė ėr emoucėnė smūgė. 

2002 m. pasėrašė sotartė so *Island Records* ė pu nasėkmīnga laikuotarpē, sogrīža ė mozėkas rīnka 2005 metās. 

*2000 Svieta Mozėkas Apdovaniuojėmūs* M. Kerė bova pavadėna gereuse tūkstontmetė muotrėška pop mozėkas atlėkiėjė.  Ana gava 5 Gremė apdovaniuojėmos.

2006 metās dalėvava stomem turė, katras vadėnas *The Adventures of Mimi Tour* ėr notėka daug stombiu koncėrto ėvariuos arėnuos, do koncėra bova notėka Afrėkuo, 25 - JAV, 7 - Kanaduo, 7 - Azėjuo.

## Pėlantruopėjė ė kėta vėikla
Marajė Kerė īr pėlantruopė, remontė laiko ė pėnėgās, ėvairios vėšoumenėnios ėr aplėnkuos apsauguos proujėktos. Dėdlē magtīngā ana rem *Švaraus uora fonda* (*ongl. Fresh Air Fund*), so katrou bendradarbeu nu XX o. paskotėne dešimtmete pradiuos. Īr vėina ėš vaku ė jaunėma stoviklu ėkorėjo Fishkilla miestalie, Niuojorka valstėjuo, JAV.

2006 m. prekībuo pasėruodė jovelīrėkas ė prėido lėnėjė jaunėmou, pavadėnta "*Glamorized*", prodoktos pardavėnie *American Claire's* ė *Icing* krautovės.

## Dėskograpėjė
### Stodėjėnē albomā
* 1990: *[[Mariah Carey (album)|Mariah Carey]]*
* 1991: *[[Emotions (album)|Emotions]]*
* 1993: *[[Music Box (album)|Music Box]]*
* 1994: *[[Merry Christmas (Mariah Carey album)|Merry Christmas]]*
* 1995: *[[Daydream (Mariah Carey album)|Daydream]]*
* 1997: *[[Butterfly (Mariah Carey album)|Butterfly]]*
* 1999: *[[Rainbow (Mariah Carey album)|Rainbow]]*
* 2001: *[[Glitter (Mariah Carey album)|Glitter]]*
* 2002: *[[Charmbracelet]]*
* 2005: *[[The Emancipation of Mimi]]*
* 2008: *[[E=MC2]]*
* 2009: *[[Memoirs of an Imperfect Angel]]*
* 2010: *[[Merry Christmas II You]]*
* 2014: *[[Me. I Am Mariah… The Elusive Chanteuse]]*
* 2018: *[[Caution]]*

### Kėtė albomā
* 1992: *[[MTV Unplugged (EP)|MTV Unplugged]]*
* 1998: *[[Number 1's (Mariah Carey album)|#1's]]*
* 2001: *[[Greatest Hits (Mariah Carey album)|Greatest Hits]]*
* 2003: *[[The Remixes (Mariah Carey album)|The Remixes]]*
* 2008: *[[The Ballads]]*

### Video/DVD
* 1991: *[[The First Vision]]*
* 1992: *[[MTV Unplugged +3]]*
* 1994: *[[Here Is Mariah Carey]]*
* 1996: **
* 1999: *[[Around the World (Mariah Carey DVD)|Around the World]]*
* 1999: *[[Number 1's (Mariah Carey DVD)|#1's]]*
* 2007: *[[The Adventures of Mimi Tour DVD]]*

## Nuoroudas
### Lėteratūras nuoroudas
# Shapiro, Marc. Mariah Carey (2001). pg. 145. UK: ECW Press, Canada. ISBN 1-55022-444-1 (onglu ruoduo).
# a b "Winners of the World Music Awards". World Music Awards. May 2000. Retrieved November 19, 2006 from the Wayback Machine; "Michael Jackson And Mariah Carey Named Best-Selling Artists Of Millennium At World Music Awards In Monaco". Jet. May 29, 2000. Retrieved November 19, 2006 (onglu ruoduo).

### Interneta nuoroudas

* Ofėcėalos tėnklopės

Carey M.
Carey M.
Kateguorėjė:Mozėkas pruodioserē
Kateguorėjė:Nedielės straipsnis